โรงเรียนบุญวัฒนา

โรงเรียนบุญวัฒนา เป็นโรงเรียนมัธยมศึกษาขนาดใหญ่พิเศษ ประเภทสหศึกษา และเป็นโรงเรียนประจำจังหวัดนครราชสีมา แห่งที่ 3 สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อวันที่ 3 มกราคม 2516 โดยมีพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็นผู้พระราชทานชื่อโรงเรียน

 ประวัติโรงเรียนบุญวัฒนา 
โรงเรียนบุญวัฒนาก่อตั้งขึ้นเพื่อเฉลิมพระเกียรติเนื่องในโอกาสมหามงคลพระราชพิธีสถาปนา เฉลิมพระนามาภิไธยสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร 28 ธันวาคม 2515 โดยได้รับพระราชทานพระมหากรุณาธิคุณจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อม พระราชทานนามโรงเรียนแห่งนี้ ว่า “บุญวัฒนา”

ต่อมาเมื่อวันที่ 3 มกราคม พ.ศ. 2516 พระบาทสมเด็จพระวชิรเกล้าเจ้าอยู่หัว เมื่อครั้งดำรงพระราชอิสริยยศ ที่สมเด็จพระบรมโอรสาธิราชฯ สยามมกุฎราชกุมาร ได้เสด็จพระราชดำเนินมาทรงวางศิลาฤกษ์อาคารเรียนถาวร หลังแรก 

ซึ่งนายบุญธรรม และนางบุญพริ้ง ต.สุวรรณ ทูลเกล้าทูลกระหม่อมถวายเงินโดยเสด็จพระราชกุศล สำหรับดำเนินการจัดสร้าง จำนวน 6 ล้านบาท บนที่ดินท่ได้รับบริจาคจากร้อยโทรส และนางลูกอินทร์ มาศิริ จำนวน 50 ไร่ และยกที่ดินบริเวณมุมถนนทางเข้าโรงเรียนด้านทิศตะวันออก ติดถนนสายนครราชสีมา-โชคชัย ประมาณ 30 ตารางวา ให้โรงเรียนบุญวัฒนาเพื่อสร้างศาลาและป้ายชื่อโรงเรียน นอกจากนี้สิบเอกสมศักดิ์ เจริญพจน์ ได้บริจาคที่ดินจำนวน 32 ไร่ 3 งาน 20 ตารางวา สำหรับจัดสร้างโรงเรียนอีกด้วย ซึ่งรวมจำนวนที่ดิน ทั้งหมดที่มีผู้บริจาคจัดสร้างโรงเรียน จำนวน 82 ไร่ 3 งาน 20 ตารางวา ในการเสด็จพระราชดำเนินมาทรงวาง ศิลาฤกษ์อาคารเรียนถาวรหลังแรกนี้ จึงถือว่าวันที่ 3 มกราคม พ.ศ. 2516 เป็นวันก่อตั้งโรงเรียนบุญวัฒนา

ในปี พ.ศ. 2517 ได้รับพระมหากรุณาธิคุณจากพระบาทสมเด็จพระบรมชนกาธิเบศร มหาภูมิพลอดุลยเดช มหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินมาทรงเป็นประธานเปิดโรงเรียนบุญวัฒนา พร้อมด้วยสมเด็จพระกนิษฐาธิราชเจ้า กรมสมเด็จ พระเทพรัตนราชสุดาฯ สยามบรมราชกุมารี และสมเด็จพระเจ้าน้องนางเธอ เจ้าฟ้ากรมพระศรีสวางควัฒน วรขัตติยราชนารี โดยเสด็จในการนี้ด้วย เมื่อวันที่ 30 ตุลาคม พ.ศ. 2517

ในปี พ.ศ. 2548 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงเป็นประธานเปิดอาคารเฉลิมพระเกียรติ 6 รอบ พระชนมพรรษา โรงเรียนบุญวัฒนา เมื่อวันที่ 21 กุมภาพันธ์ พ.ศ. 2548

และในปี พ.ศ. 2554 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาโรงเรียนบุญวัฒนา เพื่อประทับเฮลิคอปเตอร์พระที่นั่งที่สำนักงานตำรวจแห่งชาติ จัดถวาย ณ สนามเฮลิคอปเตอร์ชั่วคราว โรงเรียนบุญวัฒนา เสด็จพระราชดำเนินไปทรงเป็นประธานเปิดการประชุมวิชาการ และนิทรรศการของ โครงการอนุรักษ์พันธุกรรมพืชอันเนื่องมาจากพระราชดำริฯ(อพ.สธ.) ณ พื้นที่ปกปักพันธุกรรมพืช (อพ.สธ.) ตำบลหนองระเวียง (มหาวิทยาลัยเทคโนโลยีราชมงคลอีสาน ศูนย์การศึกษาหนองระเวียงในปัจจุบัน) เมื่อวันที่ 2 พฤศจิกายน พ.ศ. 2554

 รายชื่อครูใหญ่ ผู้อำนวยการโรงเรียนบุญวัฒนา  Youtube Official ประวัติโรงเรียนบุญวัฒนา 
ลำดับที่ชื่อและนามสกุลดำรงตำแหน่ง1นายเทิดศักดิ์ รัตนมณี15 พฤษภาคม 25163 กุมภาพันธ์ 25192นายไพรัตน์ สุวรรณแสน4 กุมภาพันธ์ 251924 ตุลาคม 25193นายครรชิต ตรานุชรัตน์25 ตุลาคม 251931 มกราคม 25314นายล้วน วรนุช1 กุมภาพันธ์ 253225 ตุลาคม 25355นายจารุ โรจนรังสิมันตุ์26 ตุลาคม 253530 กันยายน 25426นายธนศักดิ์ กระต่ายทอง4 กุมภาพันธ์ 254322 กันยายน 25477นายศิลปะสิทธิ์ ทับทิมธงไชย23 กันยายน 254715 พฤศจิกายน 25498นายมโน ศรีวัฒนพงศ์16 พฤศจิกายน 254930 กันยายน 25569นายสมัคร ไวยขุนทด18 ตุลาคม 255617 มีนาคม 255710นายลัดทา ชนะภัย19 มีนาคม 255730 กันยายน 255711นายอนันต์ เพียรเกาะ20 ตุลาคม 255730 กันยายน 256112นายวิลาศ ดวงเงิน2 ตุลาคม 25611 ตุลาคม 256313นายนิรมิตร ดวดกระโทก8 ตุลาคม 256330 กันยายน 256514นายสุพล จอกทอง3 ตุลาคม 256530 กันยายน 256615นายวิเชียร ทองคลี่2 ตุลาคม 2566ปัจจุบัน

 หลักสูตรที่เปิดการเรียนการสอนโรงเรียนบุญวัฒนา คู่มือนักเรียนโรงเรียนบุญวัฒนา ปีการศึกษา 2564 
โรงเรียนบุญวัฒนาเปิดสอนในระดับมัธยมศึกษาสายสามัญ โดยแบ่งตามกลุ่มสาระการเรียนรู้ที่เน้น ดังนี้

 ระดับชั้นมัธยมศึกษาตอนต้น 
ลำดับกลุ่มการเรียนจำนวนห้องเรียนประเภทโครงการ1วิทยาศาสตร์ คณิตศาสตร์ เทคโนโลยีและสิ่งแวดล้อม

(Enrichment Program of Science Mathematics Technology and Environment : SMTE)1 ห้องเรียนร่วมกับ สสวท.2วิทยาศาสตร์ คณิตศาสตร์และภาษาอังกฤษ แบบเข้ม

(Intensive Science Mathematics and English Program : ISMEP)2 ห้องเรียนโรงเรียนจัดระบบหลักสูตร
ควบคู่หลักสูตรกระทรวงศึกษาธิการ3การจัดการเรียนการสอนตามหลักสูตรกระทรวงศึกษาธิการแบบภาษาอังกฤษ

(English Program : EP)1 ห้องเรียนร่วมกับกระทรวงศึกษาธิการ4มาตรฐานสากล (ทั่วไป)

(General Program, World Class Standard School : GP)12 ห้องเรียนมาตรฐานสากล

 ระดับชั้นมัธยมศึกษาตอนปลาย 
ลำดับกลุ่มการเรียนจำนวนห้องเรียนประเภทโครงการ1วิทยาศาสตร์ คณิตศาสตร์ เทคโนโลยีและสิ่งแวดล้อม

(Enrichment Program of Science Mathematics Technology and Environment : SMTE)1 ห้องเรียนร่วมของ สสวท.2วิทยาศาสตร์ คณิตศาสตร์และภาษาอังกฤษ แบบเข้ม

(Intensive Science Mathematics and English Program : ISMEP)2 ห้องเรียนโรงเรียนจัดระบบหลักสูตร
ควบคู่หลักสูตรกระทรวงศึกษาธิการ3วิทยาศาสตร์และคณิตศาสตร์

(Science and Mathematics Program : SMP)6 ห้องเรียนมาตรฐานสากล4คณิตศาสตร์และภาษาอังกฤษ

(Mathematics and English Program : MEP)3 ห้องเรียนมาตรฐานสากล5ภาษาไทย สังคมศึกษาและธุรกิจศึกษา

(Thai Language, Social Studies and Business Studies Program : TSBP)2 ห้องเรียนร่วมกับสถาบันปัญญาภิวัฒน์6ภาษาศาสตร์

(Foreign Language Program : FLP)

 ภาษาศาสตร์ เอกวิชาภาษาอังกฤษ

 (Foreign Language Program, English : FLPEN)

 ภาษาศาสตร์ เอกวิชาภาษาจีน

 (Foreign Language Program, Chinese : FLPCN)

 ภาษาศาสตร์ เอกวิชาภาษาญี่ปุ่น

 (Foreign Language Program, Japanese : FLPJP)รวม 3 ห้องเรียน

1 ห้องเรียน

1 ห้องเรียน

1 ห้องเรียนร่วมกับสถาบันปัญญาภิวัฒน์

 อาคารและสถานที่ภายในโรงเรียนบุญวัฒนา 
ลำดับประกอบด้วยหมายเหตุอาคาร 1กลุ่มงานกิจการนักเรียน

กลุ่มงานอำนวยการ

กลุ่มงานบริหารทั่วไป

ห้องประชุม 40 ปี บุญวัฒนา

ห้องเรียนพิเศษ ISMEP

ห้องเรียนพิเศษ EP

ห้องศึกษาค้นคว้าอิสระ โครงการ ISMEP

ห้องศึกษาค้นคว้าอิสระ โครงการ EPระดับมัธยมศึกษาตอนต้น

ระดับมัธยมศึกษาตอนต้น

ระดับมัธยมศึกษาตอนต้นอาคาร 2กลุ่มสาระการเรียนรู้แนะแนว

กลุ่มสาระการเรียนรู้คณิตศาสตร์

กลุ่มสาระการเรียนรู้ภาษาต่างประเทศ

โครงการนักเรียนเรียนร่วม นักเรียนพิการทางสายตา

ห้องเรียนประจำนักเรียนชั้นมัธยมศึกษาตอนต้นระดับมัธยมศึกษาตอนต้น

ระดับมัธยมศึกษาตอนต้นอาคาร 3กลุ่มสาระการเรียนรู้ภาษาไทย

กลุ่มสาระการเรียนรู้สังคมศึกษา ศาสนาและวัฒนธรรม

โครงการ ทูบี นัมเบอร์วัน (To Be Number 1)

ห้องเรียนประจำนักเรียนชั้นมัธยมศึกษาตอนต้นระดับมัธยมศึกษาตอนต้นระดับมัธยมศึกษาตอนต้นอาคาร 4

อาคารเฉลิมพระเกียรติ 6 รอบ พระชนมพรรษา ห้องสมุดกลาง

กลุ่มสาระการเรียนรู้วิทยาศาสตร์และเทคโนโลยี

กลุ่มสาระการเรียนรู้คณิตศาสตร์

กลุ่มสาระการเรียนรู้ภาษาต่างประเทศ

กลุ่มสาระการเรียนรู้ภาษาไทย

กลุ่มสาระการเรียนรู้สังคมศึกษา ศาสนาและวัฒนธรรม

กลุ่มสาระการเรียนรู้การงานอาชีพ (ธุรกิจศึกษา)

ห้องเรียนประจำนักเรียนชั้นมัธยมศึกษาตอนปลาย

ห้องเรียนพิเศษ GSMP และ SMTE

ห้องเรียน ISMEP

ห้องเรียนทางวิทยาศาสตร์

ห้องเรียนคอมพิวเตอร์

ห้องเรียนอาเซียนศึกษา

ห้องประชุมหลวงพ่อคูณ ปริสุท โทฺ

ห้องเรียนสื่อทางดาวเทียมระดับมัธยมศึกษาตอนปลาย

ระดับมัธยมศึกษาตอนปลาย

ระดับมัธยมศึกษาตอนปลาย

ระดับมัธยมศึกษาตอนปลาย 

ระดับมัธยมศึกษาตอนปลาย

ระดับมัธยมศึกษาตอนปลายอาคารศิลปะกลุ่มสาระการเรียนรู้ศิลปะ

ห้องเรียนนาฏศิลป์

ห้องเรียนทัศนศิลป์

ห้องเรียนดนตรีศึกษา (ดนตรีสากล)

ห้องเรียนศิลปศึกษา

ห้องเรียนดนตรีพื้นเมือง (โปงลาง) อาคาร 5 (อาคารวิบุลปัญญา)กลุ่มงานวิชาการห้องเรียนประจำนักเรียนชั้นมัธยมศึกษาตอนต้น
ห้องเรียนประจำนักเรียนชั้นมัธยมศึกษาตอนปลายระดับมัธยมศึกษาตอนต้น
ระดับมัธยมศึกษาตอนปลายอาคารเอกดวงเดือนห้องประชาสัมพันธ์

ห้องประชุมเอกดวงเดือน (สมาคมนักเรียนเก่าบุญวัฒนา)

สำนักงานผู้อำนวยการโรงเรียน

ห้องเกียรติยศ (พิพิธภัณฑ์โรงเรียนบุญวัฒนา) อาคารพยาบาลห้องพยาบาล

กลุ่มสาระการเรียนรู้สุขศึกษาและพลศึกษา (พยาบาล) อาคารสระว่ายน้ำกลุ่มสาระการเรียนรู้สุขศึกษาและพลศึกษา

สระว่ายน้ำ หอประชุม 20 ปี บุญวัฒนาสำนักงานสภานักเรียนโรงเรียนบุญวัฒนา

หอประชุม 20 ปี บุญวัฒนา

โรงอาหารกลาง อาคารโครงการพิเศษ ตามพระราชดำริห้องสมาคมศิษย์เก่าโรงเรียนบุญวัฒนา อาคารอุตสาหกรรมและคหกรรมห้องเรียนอุตสาหกรรม

ห้องเรียนคหกรรม

ห้องเรียนเขียนแบบ อาคารเกษตรกรรมห้องเรียนเกษตรกรรม

ลานเกษตรกรรม อาคารโยธวาทิตห้องเรียนดนตรีสากล

ห้องเรียนโยธวาทิต สิ่งก่อสร้างอื่น ๆอาคารอเนกประสงค์ 45 ปี บุญวัฒนา (โดมอนุสรณ์)

สนามกีฬาโรงเรียนบุญวัฒนา (สนามฟุตบอล)

ห้องราชพฤกษ์

ลานกีฬาโรงเรียนบุญวัฒนา

สระน้ำ (บ่อพักน้ำ) 

 สิ่งสักการะโรงเรียนบุญวัฒนา 

 พระพุทธนิโรธมหามุนิทร
 พระพุทธสิริมงคลวัฒนา
 ศาลพระภูมิประจำโรงเรียนบุญวัฒนา

 คำขวัญ คติธรรม อัตลักษณ์ เอกลักษณ์และสีประจำโรงเรียนบุญวัฒนา 

 คำขวัญประจำโรงเรียน 
วินัยดี วิชาเด่น

 คติธรรมประจำโรงเรียน 
สุวิชาโน ภวํ โหติ (ผู้รู้ดีเป็นผู้เจริญ)

 อัตลักษณ์ประจำโรงเรียน 
วินัยดี วิชาเด่น

 เอกลักษณ์ประจำโรงเรียน 
กิจกรรมเป็นเลิศ

 สีประจำโรงเรียน 
 (#00B6FF) สีฟ้า หมายถึง ความรู้ ความใฝ่ฝันและความมุ่งหวังอันสูงสุด 

 (#C3002F) สีแดง หมายถึง ความมั่นคง พลัง ความพร้อมเพรียงและความเสียสละ
 สัญลักษณ์ประจำโรงเรียนบุญวัฒนา 
สัญลักษณ์ประจำโรงเรียนมีลักษณะเป็นองค์มงกุฎของโรงเรียนบุญวัฒนา โดยแบ่งออกเป็น

1)  องค์มงกุฎ เปล่งรัศมีสีทอง โดยมีทั้งหมด 31 แฉก

2)  อักษรย่อประจำโรงเรียนสีทองเป็นรูปเพชร บ.ว.น.

3)  ป้ายข้อความมีลักษณะโค้งรับกับปลายรัศมีและอักษรย่อโรงเรียนบุญวัฒนา โดยมีป้าย สีฟ้าและข้อความระบุชื่อโรงเรียนบุญวัฒนา สีแดง ซึ่งเป็นสีประจำโรงเรียนบุญวัฒนา

 กิจกรรมพัฒนาผู้เรียนโรงเรียนบุญวัฒนา 
กิจกรรมพัฒนาผู้เรียนโรงเรียนบุญวัฒนา

           โรงเรียนบุญวัฒนาเน้นการเรียนทางด้านวิชาการและการเรียนในรูปแบบของกิจกรรมพัฒนาผู้เรียน โดยมีการแบ่งกิจกรรมต่าง ๆ ตามมารฐานสากลในการจัดการเรียนการสอน

1) กิจกรรมชุมนุม นักเรียนจะได้เลือกกิจกรรมชุมนุมอย่างอิสระที่มีทั้งทางด้านวิชาการและกิจกรรมต่าง ๆ ตามความ ต้องการของนักเรียน

2) กิจกรรมค่ายพัฒนาทักษะผู้เรียน นักเรียนจะสามารถเข้าค่ายทำกิจกรรมพัฒนาผู้เรียนทั้งทางด้านวิชาการและกิจกรรมตามความต้องการของนักเรียน ทั้งโครงการของโรงเรียนและหน่วยงานภายนอกโรงเรียน

3) กิจกรรมพัฒนาผู้เรียนทางด้านกีฬา โรงเรียนได้จัดให้มีกิจกรรมกรีฑาและกีฬาปีการศึกษาละ 1 ครั้ง หรือที่เรียกว่า กีฬาสี เพื่อเป็นการฝึกทักษะการทำกิจกรรมร่วมกันและการเข้าสังคม โดยแบ่งการสังกัดคณะทั้งหมด 6 คณะ โดยสังกัด 3 ปี จนสำเร็จการศึกษา แบ่งออกเป็น
  (#0C2EC3) คณะบุษกร (Budsakorn Group) สีน้ำเงิน ดอกไม้ประจำคณะ ดอกบัวน้ำเงิน

  (#FF9D35) คณะทองกวาว (Thongkwao Group) สีแสด ดอกไม้ประจำคณะ ดอกทองกวาว

  (#FF3535) คณะปัทมา (Pattama Group) สีแดง ดอกไม้ประจำคณะ ดอกบัวแดง

  (#47F085) คณะการเวก (Karavek Group) สีเขียว ดอกไม้ประจำคณะ ดอกการเวก

  (#FDFF95) คณะราชพฤกษ์ (Ratchaphruek Group) สีเหลือง ดอกไม้ประจำคณะ ดอกราชพฤกษ์ (ดอกคูน)

  (#95F5FF) คณะราชาวดี (Rajawadee Group) สีฟ้า ดอกไม้ประจำคณะ ดอกราชาวดี

4) กิจกรรมพัฒนาผู้เรียนสมัยใหม่ Facebook Fanpage BWN E-Spor  กิจกรรมตามการเปลี่ยนแปลงของโลก โรงเรียนคำนึงถึงการก้าวผ่านอย่างรวดเร็วของเทคโนโลยีที่เกิดขึ้น เช่น กิจกรรม B.W.N. E-Sports, กิจกรรม B.W.N. The Ambassador และกิจกรรมอื่น ๆ

อีกทั้งยังมีกิจกรรมอื่น ๆ ที่ให้นักเรียนได้เข้าร่วมอีกเป็นจำนวนมาก ทั้งโรงเรียนเป็นผู้จัดหรือ คณะกรรมการนักเรียน สภานักเรียน เป็นผู้จัดกิจกรรมหรือหน่วยงานภายนอกในการจัดกิจกรรมเพื่อนักเรียน

 กลุ่มโรงเรียนบุญวัฒนา 
สำนักงานเขตพื้นที่การศึกษามัธยมศึกษาเขต 31 มีการแบ่งกลุ่มโรงเรียนในจังหวัดนครราชสีมา ออกเป็น 5 กลุ่ม โดยโรงเรียนบุญวัฒนามีกลุ่มโรงเรียนในการรับผิดชอบ ดังนี้

 โรงเรียนบุญวัฒนา (ศูนย์กลางกลุ่มโรงเรียนบุญวัฒนา  แผนปีผลประมาณสำนักงานเขตพื้นที่การศึกษามัธยมศึกษา เขต 31)
 โรงเรียนบุญวัฒนา ๒
 โรงเรียนจระเข้หินสังฆกิจวิทยา
 โรงเรียนโนนสมบูรณ์วิทยา
 โรงเรียนปักธงชัยประชานิรมิต
 โรงเรียนปากช่อง
 โรงเรียนมัธยมวชิราลงกรณวราราม
 โรงเรียนสมเด็จพระธีรญาณมุนี
 โรงเรียนเสิงสาง
 โรงเรียนหนองบุญมากประสงค์วิทยา

 ศิษย์เก่าโรงเรียนบุญวัฒนาที่มีชื่อเสียง 
+ชื่อชื่อเล่นวงการรางวัลหรือผลงานธงชัย ประสงค์สันติธงบันเทิง (พิธีกร)พิธีกรรายการคุณพระช่วยเวนย์ ฟอคคอร์เนอร์บันเทิง (นักแสดง)ปรัชญา ปิ่นแก้วบันเทิง (ผู้กำกับภาพยนตร์)อุดมพร พลศักดิ์ นักกีฬาทีมชาติไทยนักกีฬาเหรียญทอง ยกน้ำหนัก รุ่น 53 กิโลกรัม หญิง จากโอลิมปิกฤดูร้อน 2004ณัฏฐพัชร วิพัธครตระกูลปุยฝ้ายบันเทิง (นักร้อง นักแสดง)True Acadamy Fantasia Season 4นายแพทย์ทวีศิลป์ วิษณุโยธินการเมือง การแพทย์อดีตโฆษกกรมสุขภาพจิต
โฆษกกระทรวงสาธารณสุขปรภัสสร ดิศย์ดำรงปลาบันเทิง (นางแบบ)มิสไทยแลนด์เวิลด์ 2554 (30 คนสุดท้าย)
มิสแกรนด์ไทยแลนด์ 2014

มิสแกรนด์อินเตอร์เนชันแนล 2014 (10 คนสุดท้าย)

มิสซูปราเนชันแนล 2014 (รองชนะเลิศอันดับที่ 1)สุทธิยา รอดภัยใบเฟิร์นบันเทิง (นักร้อง)ชิงช้าสวรรค์ไมค์ทองคำ ซีซั่น 1 2014 (รางวัลชนะเลิศ)
ศิลปินค่ายเวิร์คพอยท์ เอ็นเทอร์เทนเมนท์กรวรรณ หลอดสันเทียะปริมบันเทิง (นางแบบ)The Face Thailand Season 3 (ทีมมาช่า)
The Face Thailand Season 4 (ทีมพลอย, ซอนย่า)

 อ้างอิง 

 แหล่งข้อมูลอื่น 
 เว็บไซต์โรงเรียนบุญวัฒนา
Youtube Official โรงเรียนบุญวัฒนา
จดหมายข่าวโงเรียนบุญวัฒนา 
วารสารโรงเรียนบุญวัฒนา 
Facebook Fanpage Official โรงเรียนบุญวัฒนา

หมวดหมู่:โรงเรียนประจำจังหวัด
หมวดหมู่:โรงเรียนในอำเภอเมืองนครราชสีมา
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนมาตรฐานสากล
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษานครราชสีมา
หมวดหมู่:โรงเรียนที่ก่อตั้งในปี พ.ศ. 2516